Маргарыта Дацкая (каралева Шатландыі)

Маргарыта Дацкая (, 23 чэрвеня 1456—14 ліпеня 1486) — каралева Шатландыі, жонка караля Якава III.

Маргарыта была адзінай дачкой Крысціяна I, караля Даніі, Швецыі і Нарвегіі, і Даратэі Гогенцолерн. У ліпені 1469 года Маргарыта ажанілася з шатландскім каралём Якавам III.

Па ўмовах шлюбнага дагавора паміж Шатландыяй і Даніяй, падпісанага 8 верасня 1468 года, у якасці пасагу за Маргарыту Крысціян I адмаўляўся ад усіх прэтэнзій да Шатландыі па нявыплачаных паводле Перцкага дагавора 1266 года выкупным плацяжам за Гебрыдскія астравы і абяцаў выплаціць шатландскаму каралю дадаткова 60 000 рэйнскіх флорынаў. У заклад выплаты пасагу Крысціян I перадаў Шатландыі Аркнейскія і Шэтландскія астравы, якія належаць да таго часу нарвежскай кароне. Паколькі пасаг так ніколі і не быў выплачаны, астравы перайшлі ва ўласнасць караля Якава III і, такім чынам, былі далучаны да Шатландыі.

У адрозненне ад сваіх папярэдніц, Маргарыта не гуляла колькі-небудзь важнай ролі ў палітыцы краіны. Прыбыткі ад яе земляў у Шатландыі збіраліся каралеўскімі чыноўнікамі. Лічыцца, што каралева адрознівалася набожнасцю, што дало нагоду Якаву III пасля яе смерці распачаць спробу яе кананізацыі, якая, зрэшты, не ўвянчалася поспехам. Дакладна вядома, аднак, што галоўным захапленнем Маргарыты Дацкай сталі каштоўнасці і ўборы, на набыццё якіх шла значная частка бюджэту краіны.

Падчас Лодэрскага мецяжу 1482 года каралева выкарысталавала свой уплыў для вызвалення караля з-пад арышту паўсталымі баронамі ў Эдынбургскім замку. Маргарыта Дацкая сканала 14 ліпеня 1486 года ў Стэрлінгу.

 Дзеці 
Ад шлюбу з Якавам III нарадзілася трое дзяцей:
 Якаў IV (17 сакавіка 1473 — 9 верасня 1513)
 Джэймс Сцюарт, герцаг Рос (сакавік 1476 — студзень 1504)
 Джон Сцюарт, граф Мар (снежань 1479—1503).

 Спасылкі 


Катэгорыя:Мужы і жонкі манархаў Шатландыі
Катэгорыя:Ольдэнбургская дынастыя
Катэгорыя:Дацкія прынцэсы
Катэгорыя:Прынцэсы Швецыі
Катэгорыя:Прынцэсы Нарвегіі